**IUVENTA - Slovenský inštitút mládeže**

**Vyhodnotenie medzinárodnej spolupráce za rok 2021**

1. **Bilaterálna spolupráca (s krajinami V4, s európskymi krajinami a s ostatnými krajinami)**
2. V rámci bilaterálnej spolupráce existuje tzv. Slovensko-česká zmiešaná komisia pre oblasť mládeže. V roku 2021 nezasadala z dôvodu pandémie spôsobenej vírusom COVID19.
3. Národná agentúra programu EÚ Erasmus+ pre oblasť mládeže a športu spolupracuje s inými národnými agentúrami v programových krajinách v oblasti podporných a školiacich aktivít.
4. **Multilaterálna spolupráca (s org. OECD, OSN, UNESCO, PBSC, Rady Európy, CEEPUS, V4 a iné multilaterálne iniciatívy, pôsobenie zamestnancov IUVENTY v orgánoch medzinárodných organizácií)**
5. **Mládežnícky delegát/ka pri OSN** – tento rok sú prvýkrát nie jeden, ale dvaja mládežnícki delegáti SR pri OSN. Sú nimi Nikola Sekerešová, študentka Ekonomickej fakulty Univerzity Mateja Bela v Banskej Bystrici a Šimon Babjak, študent na Bilingválnom gymnáziu C. S. Lewisa v Bratislave. Kvôli pandémii COVID-19 boli znemožnené niektoré konkrétne aktivity a ich mandát bol predĺžený do 31.8.2022. Zamestnanci IUVENTY spolu s absolventkami a absolventami tohto programu založili 2.12.2021 alumni sieť mládežníckych delegátov SR pri OSN. V rámci koordinácie programu Mládežnícky delegát/ka IUVENTA intenzívne spolupracuje so Stálou misiou Viedeň pri OSN (kontakt: p. Ingrid Ružičková a p. Jana Hönschová)
6. **Zástupca SR na Mládežníckom fóre v rámci zasadnutia Komisie pre narkotické látky Úradu OSN pre drogy a kriminalitu** – za Slovenskú republiku sa Mládežníckeho fóra 2021 zúčastnila Petra Pauerová, mládežnícka delegátka SR pri OSN v rokoch 2019/2020.
7. **Fórum partnerov Slovenskej komisie pre UNESCO** (5th UNESCO Forum on Transformative Education for Sustainable Development, Global Citizenship, Health and Well-being), 8.9.2021 – za Slovenskú republiku sa zúčastnil mládežnícky delegát SR pri OSN, Šimon Babjak.
8. **Ďalšie relevantné aktivity týkajúce sa medzinárodnej spolupráce**
9. Projekt **Europe Goes Local (Erasmus+)** - projekt je zameraný na podporu práce s mládežou na miestnej úrovni. V roku 2021 bolo do projektu zapojených 6 samospráv. V projekte spolupracujeme partnersky s Českou republikou.
10. Aktívna **spolupráca IUVENTY s medzinárodnou výskumnou sieťou RAY**, ktorá zabezpečuje nádnárodné výskumy v oblasti dopadov EÚ programov ERASMUS+ a Európsky zbor solidarity.
11. IUVENTA aj v roku 2021 plnila úlohy vyplývajúce z **členstva v medzinárodnej sieti ERYICA** – Európskej informačnej a poradenskej agentúry pre mládež
12. IUVENTA je od roku 2019 národným korešpondentom pre projekt **Youth Wiki** – online platformu prezentujúcu informácie o mládežníckej politike európskych krajín. Youth Wiki je projektom Európskej výkonnej agentúry pre vzdelávanie a kultúru (anglicky European Education and Culture Executive Agency). V roku 2021 IUVENTA aktualizovala obsah na platforme zameraný na mládežnícku politiku na Slovensku.
13. **Národná pracovná skupina pre Európsky dialóg s mládežou** je platformou subjektov pôsobiacich v oblasti mládežníckej politiky a práce s mládežou na Slovensku, ktorá zabezpečuje implementáciu Európskeho dialógu s mládežou v oblasti mládeže na národnej úrovni a zároveň zabezpečuje prepojenie s európskou úrovňou. IUVENTA je členom tejto pracovnej skupiny. Európsky dialóg s mládežou je fórom, ktoré poskytuje priestor pre mladých ľudí a aktérov v oblasti práce s mládežou a mládežníckej politiky pre priebežnú a spoločnú reflexiu potrieb, priorít, opatrení, ich implementácie, monitoringu a následných opatrení v oblasti mládeže tak na európskej ako aj na národnej a v rámci nej i na regionálnej a miestnej úrovni. Program Európsky dialóg s mládežou na Slovensku koordinuje Rada mládeže Slovenska. V NPS sú za IUVENTOU zamestnanci Odboru podpory práce s mládežou a Národnej agentúry Erasmus + pre mládež a šport.
14. **Úspechy, projekty a iniciatívy v medzinárodnom kontexte realizované v r. 2021**
15. **Konferencia o práci s mládežou** sa uskutočnila 18.11.2021. Priamo sa jej zúčastnilo 80 účastníkov, nepriamo zasiahla 5000 záujemcov o tému práce s mládežou. Na konferencii vystupovali experti v oblasti práce s mládežou a mládežníckej politiky z Belgicka, Islandu, Chorvátska a Švédska. Jedným z výstupov je dvojdielna príručka o terénnej práci s mládežou v slovenčine, ktorá vznikla v spolupráci s organizáciou Dynamo International z Belgicka.
16. Generálny riaditeľ IUVENTY a riaditeľka Odboru podpory práce s mládežou boli v roku 2021 členovia pracovných skupín v rámci prípravy protokolu pre zber údajov rámci **medzinárodnej štúdie HBSC 2021/2022**.
17. IUVENTA – Slovenský inštitút mládeže vyslala v školskom roku 2020/2021 žiakov základných a stredných škôl na **18 medzinárodných predmetových olympiád a postupových súťaží**. Získali na nich spolu 56 medailí, z toho 6 zlatých, 19 strieborných a 31 bronzových. Aj keď bola väčšina medzinárodných súťaží online, naši súťažiaci vycestovali do gruzínskeho Kutaisi a chorvátskeho Záhrebu.
18. V roku 2021 IUVENTA v spolupráci s Prírodovedeckou fakultou Univerzity Komenského v Bratislave úspešne zorganizovala medzinárodnú chemickú súťaž **Grand Prix Chimique** (21. – 27. 9. 2021) určenú pre stredné odborné školy s chemickým zameraním, ktorej sa zúčastnilo 6 krajín. Úroveň tejto súťaže bola jej zahraničnými účastníkmi vysoko hodnotená.
19. Pre súťažiacich, ktorí v školskom roku 2021/2022 získali v zahraničí medailové umiestnenia zorganizovala IUVENTA **slávnostné vyhodnotenia medzinárodných olympiád**, ktorého súčasťou bolo aj prijatie **u prezidentky SR** Zuzany Čaputovej v Prezidentskom paláci v Bratislave dňa 18. 10. 2021.
20. **Preklad tvorby publikácie Greening Youth Information Services** sa zameriava na environmentálny rozmer udržateľnosti a na to, ako môžu a mali by informačné a poradenské služby pre mládež v sebe zahŕňať otázky udržateľnosti životného prostredia a ekologické postupy. Príručka bola vytvorená organizáciami Eryica a sieťou Eurodesk a preložená so slovenského jazyka IUVENTOU.
21. **Príprava aktivít zameraných na medzinárodnú spoluprácu, ktoré sa budú realizovať v r. 2022**
22. Vyslanie slovenských mládežníckych delegátov na valné zhromaždenie OSN do New Yorku (jeseň 2022).
23. Ďalšie stretnutie alumni siete mládežníckych delegátov SR pri OSN sa uskutoční v marci 2022.
24. Ďalšia konferencia medzinárodného charakteru (jeseň 2022)
25. Pokračovanie v plnení úlohy národného korešpondenta pre YouthWiki.
26. Vyslanie zástupcu za SR na Mládežnícke fórum 2022. Mládežnícke fórum 2022 sa uskutoční od 28.2. do 4.3. 2022.
27. **EURÓPSKY ROK MLÁDEŽE 2022** – Európska únia vyhlásila rok 2022 ako Európsky rok mládeže. Koordinátorom tohto roku je IUVENTA - Slovenský inštitút mládeže. Európsky rok mládeže bude poskytovať množstvo príležitostí učiť sa, podeliť sa o víziu, stretnúť sa s ľuďmi a zapojiť sa do aktivít v celej Európe.
28. **MODELOVÝ EURÓPSKY PARLAMENT -** Národné zasadnutie MEP – organizuje Leaf Academy v spolupráci s IUVENTOU. Národné zasadnutie sa bude konať v dňoch 24. – 28. 3. 2022 v Bratislave. Zúčastní sa cca 80 študentov / delegátov z celého Slovenska, hostiť budeme krajiny Rakúsko, Česká republika, Maďarsko, Poľsko. Postupujúci z národného kola MEP-u, budú reprezentovať Slovensko na medzinárodných zasadnutiach, kde budú mať zastúpenie všetky európske krajiny.